Bhodžpurų kalba

Bhodžpurų kalba (भोजपुरी = bhojpurī) – indoeuropiečių kalbų šeimos, indoarijų šakos kalba, paplitusi vidurio rytų Indijoje, istoriniame Bhodžpuro–Pūrvančalio krašte dabartinėse Biharo (vakarų), Utar Predešo (rytų) ir Džharkhando (šiaurės vakarų) valstijose. Kalbančiųjų skaičius – apie 51 mln. (2011 m.).„Statement 1: Abstract of speakers' strength of languages and mother tongues – 2011“. www.censusindia.gov.in. Office of the Registrar General & Census Commissioner, India. Kalbantieji – bhodžpurai. Užrašoma devanagari raštu (nuo 1948 m.), anksčiau naudotas ir kaithi raštas.

Bhodžpurų kalba išsivystė iš Magadhi prakritoVerma, Manindra K. (2003), „Bhojpuri“ In: Cardona et al. (Editors), The Indo-Aryan Languages, 515–537. London: Routledge. Ankstyviausios šios kalbos atmainos randamos VIII a. sidhų tekstuose bei budistų „Čarjapadoje“.Jain, Dinesh (26 July 2007). The Indo-Aryan Langauages. p. 519. XI–XIV a. bhodžpurų kalba sukurta folklorinių tekstų, XV–XVIII a. šia kalba bhadžanus kūrė Kabyras bei kiti bhaktai. XX a. bhodžpurų literatūrą išplėtojo Bhikharis Thakuras, o 1963 m. sukurtas pirmasis filmas šia kalba.„First Bhojpuri Film To Be Screened During Bihar Divas“. NDTV Movies. 17 March 2011.

Bhodžpurų kalba artima maithilių bei magadhų kalboms, su jomis sudaro Biharo kalbų pošakį. Morfologiškai ir fonetiškai artimesnė rytų indoarijų kalboms (orijų, bengalų), o ne hindi (nors leksika skiriasi nedaug).Tuṅga, Sudhāṃśu Śekhara (1995). Bengali and Other Related Dialects of South Assam. Mittal Publications. Bhodžpurų kalba skirstoma į 4 pagrindines tarmes:
 standartinė pietų bhodžpurų (Buksaras, Sasaramas, Bhabhua, Čhapra, Syvanas, Varanasis)
 standartinė šiaurės bhodžpurų (Motihari, Betija, Kušinagaras, Gorakhpuras, Basti)
 vakarų bhodžpurų (Varanasio apylinkės, Azmagarhas, Mirzapuras)
 nagpurija bhodžpurų arba sadri (Džharkhandas)

Be to, iš Bhodžpuro kilę indai, išgabenti darbams į kitas britų kolonijas sukūrė savitas šnektas – Fidžio hindi, Karibų hindustani (Trinidadas ir Tobagas, Surinamas, Gajana), Mauricijos bhodžpurų, Naitali (Pietų Afrikos bhodžpurų).Rajend Mesthrie, Language in indenture: a sociolinguistic history of Bhojpuri-Hindi in South Africa, Routledge, 1992.

Bhodžpurų kalba leidžiami laikraščiai, žurnalai, veikia televizijos kanalai. Džharkhande turi mažumų kalbos statusą.Sudhir Kumar Mishra (22 March 2018). „Bhojpuri, 3 more to get official tag“. The Telegraph.

 Šaltiniai 

 Nuorodos 


Kategorija:Indoarijų kalbos